CELEX: 32020D1113
Language: fi
Date: 2020-07-20 00:00:00
Title: Neuvoston päätös (EU) 2020/1113, annettu 20 päivänä heinäkuuta 2020, Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta talouskumppanuussopimuskomitean työjärjestyksen hyväksymiseen

29.7.2020   
               
               
                  FI
               
               
                  Euroopan unionin virallinen lehti
               
               
                  L 244/11
               
            
         NEUVOSTON PÄÄTÖS (EU) 2020/1113,
         annettu 20 päivänä heinäkuuta 2020,
         Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta talouskumppanuussopimuskomitean työjärjestyksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan ja 209 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni ja sen jäsenvaltiot allekirjoittivat Ghanan sekä Euroopan yhteisön ja sen jäsenvaltioiden välisen ensivaiheen talouskumppanuussopimuksen (1), jäljempänä ’sopimus’, 28 päivänä heinäkuuta 2016. Sitä on sovellettu väliaikaisesti unionin sekä Ghanan välillä 15 päivästä joulukuuta 2016 (2).
                  
               
                     (2)
                  
                  
                     Sopimuksen 73 artiklan 3 kohdan nojalla talouskumppanuussopimuskomitea vastaa kaikkien sopimuksen piiriin kuuluvien alojen hallinnoinnista ja kaikkien sopimuksessa mainittujen tehtävien toteuttamisesta. Sopimuksen 73 artiklan 2 kohdan nojalla talouskumppanuussopimuskomitea päättää organisaatiota ja toimintaa koskevista säännöistään.
                  
               
                     (3)
                  
                  
                     Talouskumppanuussopimuskomitean on määrä hyväksyä työjärjestystään koskeva päätös vuonna 2020.
                  
               
                     (4)
                  
                  
                     On aiheellista määrittää kanta, joka otetaan unionin puolesta talouskumppanuussopimuskomiteassa, koska suunnitellulla talouskumppanuussopimuskomitean päätöksellä vahvistetaan oikeudellisesti sitovia sääntöjä talouskumppanuussopimuskomitean toiminnalle.
                  
               
                     (5)
                  
                  
                     Talouskumppanuussopimukset ovat osa unionin ja sen jäsenvaltioiden sekä AKT-maiden kokonaissuhdetta sellaisena kuin se on vahvistettu Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisessä kumppanuussopimuksessa (3), sellaisena kuin se on viimeksi muutettuna, jäljempänä ’Cotonoun kumppanuussopimus’, ja sitä seuraavassa sopimuksessa, kunhan se on sovellettavissa. Cotonoun kumppanuussopimuksen 34 artiklan 1 kohdan mukaan osapuolten taloudellisella ja kaupallisella yhteistyöllä pyritään edistämään AKT-maiden sujuvaa ja asteittaista integroitumista maailmantalouteen niin, että niiden poliittiset valinnat ja ensisijaiset kehitystavoitteet otetaan asianmukaisesti huomioon ja siten edistetään kestävää kehitystä ja köyhyyden poistamista AKT-maissa. Talouskumppanuussopimuksia voidaan tässä yhteydessä pitää kehityksen välineinä Cotonoun kumppanuussopimuksen 36 artiklan 2 kohdassa tarkoitetulla tavalla. Sopimuksessa otetaan näin ollen huomioon osapuolten erilaiset kehitystasot sekä Ghanan erityiset taloudelliset ja sosiaaliset rajoitteet ja sen kyky sopeutua ja mukauttaa taloutensa vapauttamisprosessiin. Lisäksi sopimuksen allekirjoittamista ja väliaikaista soveltamista koskeva päätös (EU) 2016/1850, joka on sekasopimus ja sisältää kehityskumppanuutta koskevan osaston, perustuu sekä kaupan että kehitysyhteistyön oikeusperustaan. Tämä olisi otettava huomioon myös tässä päätöksessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Unionin puolesta otettava kanta perustuu talouskumppanuussopimuskomitean päätösluonnokseen talouskumppanuussopimuskomitean työjärjestyksen hyväksymisestä (4).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä heinäkuuta 2020.
            
               
                  Neuvoston puolesta
               
               
                  Puheenjohtaja
               
               J. KLOECKNER
            
         
         
            (1)  Ghanan sekä Euroopan yhteisön ja sen jäsenvaltioiden välinen ensivaiheen talouskumppanuussopimus (EUVL L 287, 21.10.2016, s. 3).
         
            (2)  Neuvoston päätös (EU) 2016/1850, tehty 21 päivänä marraskuuta 2008, Ghanan sekä Euroopan yhteisön ja sen jäsenvaltioiden ensivaiheen talouskumppanuussopimuksen allekirjoittamisesta ja väliaikaisesta soveltamisesta (EUVL L 287, 21.10.2016, s. 1).
         
            (3)  EUVL L 317, 15.12.2000, s. 3.
         
            (4)  Ks. asiakirja ST 9240/20 osoitteessa http://register.consilium.europa.eu.